Infosys
ఇన్ఫోసిస్‌కు మరో విఘాతం!
బెంగళూరు,జూన్‌ 17: ఇన్ఫోసిస్‌లో చోటుచేసుకున్న మరో కీలక పరిణామంతో షేర్లు మరింతగా దిగ జారాయి. కంపెనీ వ్యవస్థాపకులు నారాయణమూర్తి తదితరులు తమ వాటాలను విక్రయిస్తున్నారన్న వార్తలతో కొంత దెబ్బతిన్న కంపెనీకి తాజాగా అమెరికా హెడ్‌ గ్లోబల్‌ ఉత్పత్తి,రిటైల్‌ హెడ్‌ సందీప్‌ దాడ్లాని కంపెనీ నుంచి వైదొలిగేందుకు నిర్ణయించుకోవడంతో మరో విఘాతంగా భావిస్తున్నారు. అయితే వెనువెంటనే రీప్లేస్‌మెంట్స్‌తో ఇన్ఫోసిస్‌ తనవంతు బాధ్యతలు నిర్వర్తించింది. గ్లోబల్‌ రిటైల్‌ హెడ్‌ కార్మేష్‌ వాస్వానిని, నితేష్‌ బంగాను గ్లోబల్‌ ఉత్పత్తి హెడ్‌గాను నియమించేందుకు నిర్ణయించింది. దాడ్లాని ఇన్ఫోసిస్‌లో గడచిన 16 ఏళ్లకుపైగా పనిచేసారు. ప్రస్తుతం ఆయన వైదొలిగే నిర్ణ యం కంపెనీకి కొంత తలనొప్పులేనని ఎడె ల్విసిస్‌ రీసెర్చి అంచనావేసింది. అయితే మార్కెట్లలో ఏమంత స్పందన లేదు.
కంపె నీ షేర్లు రూ.946గా ట్రేడింగ్‌ జరిగింది. గరిష్టంగా 953కివెళ్లింది. ఇంట్రాడేలో 940 రూపాయల వరకూ వచ్చింది. మార్కెట్లు ఇన్ఫోసిస్‌ రికవరీ అవుతుందన్న అంచనాలే ఇందుకు కీలకంగా భావిస్తున్నారు. దాడ్లాని వంటి వారి నిష్క్రమణ ప్రభావాలు తాత్కా లికమేనని చెపుతున్నారు. వీటన్నింటి దృష్ట్యా ఇన్ఫోసిస్‌ 2020 నాటికి తన 20 బిలియన్‌ డాలర్ల లక్ష్యం చేరుకోగలదా అన్న సందేహాలు వ్యక్తం అవుతున్నాయి. 70శాతం తన నగదు నిల్వల నుంచి డివిడెండ్లు చెల్లించడం లేదా షేర్ల బైబాక్‌ పథకాలను చేపట్టింది. బోర్డు 13 వేల కోట్లతో బైబాక్‌ పథకం ప్రకటించింది. 2018 ఆర్థిక సంవ త్సరంలో రాబడులు 7-8శాతం వృద్ధి ఉంటుందని కంపెనీ చెపుతోంది. 12నెలల పరంగా సగటు షేరు ధర రూ.1100గా ఉంటుందని, ప్రతివాటాకు రాబడిని 15రెట్లు అంచనావేసింది. రాబడి మార్గ దర్శకాలను చూస్తే ఇన్ఫోసిస్‌ ఇతర కంపెనీలకంటే ఉత్తమంగా కనిపించింది. ఎక్కువ పోటీ, పటిష్ట పడుతున్న రూపాయి వంటి కారణంగా కొంత ఒత్తిడులు ఉంటాయని జఫరీస్‌, ఎడెల్విసిస్‌ వంటి సంస్థలు చెపుతున్నాయి. కంపెనీ షేరు 1173గా కొనుగోలు చేసుకోవచ్చని ఎడెల్విసిస్‌ సూచించింది.